**جوآن ایوو مورالس ایما** (ہسپانوی تلفظ: [xwan ˈeβo moˈɾales ˈajma]ہسپانوی تلفظ: [xwan ˈeβo moˈɾales ˈajma]; (پیدائش: 26 اکتوبر، 1959ء)، بولیویا کے ایک سیاست دان، مزدور یونین لیڈر، کوکالیرو کے سابق کارکن ہیں، جنھوں نے بولیویا کے پینسٹھویں صدر کے طور پر سن 2006ء سے 2019ء تک خدمات انجام دیں۔ بڑے پیمانے پر ملک کے پہلے صدر، اس کی مقامی آبادی سے آنے والے کے طور پر شمار کیے جاتے ہیں،  ان کی انتظامیہ نے بولیویا کی سابقہ پسماندہ مقامی آبادی کے قانونی تحفظات اور سماجی اقتصادی حالات پر توجہ مرکوز کرتے ہوئے، ریاستہائے متحدہ اور وسائل لوٹنے والی ملٹی نیشنل کارپوریشنز کا اثر و رسوخ ختم کرتے ہوئے بائیں بازو کی پالیسیوں کے نفاذ کے لیے کام کیا۔ نظریاتی طور پر ایک سوشلسٹ، انھوں نے سن 1998ء سے موومنٹ فار سوشلزم (MAS) پارٹی کی قیادت کی۔

اسالوی، اورینوکا کینٹن کے ایک ایمارا خاندان میں پیدا ہونے والے، مورالیس نے سن 1978ء میں صوبہ چاپرے میں منتقل ہونے سے پہلے بنیادی تعلیم اور لازمی فوجی خدمات انجام دیں۔ کوکا کی کاشتکاری اور ٹریڈ یونینسٹ بنتے ہوئے، وہ *کیمپسینو* ("دیہی مزدور") یونین میں نمایاں ہو گئے۔ اس حیثیت میں، آپ نے منشیات کے خلاف جنگ کے ایک حصے کے طور پر کوکا کو مٹانے کی مشترکہ امریکی-بولیوین کوششوں کے خلاف مہم چلائی اور اس کو مقامی اینڈین ثقافت کے خلاف سامراجی ہتھکنڈا قرار دیا۔ حکومت مخالف براہ راست کارروائی کے مظاہروں میں ان کی شمولیت کے نتیجے میں متعدد بار گرفتار ہوئے۔ مورالس نے سن 1995ء میں انتخابی سیاست میں قدم رکھا، سن 1997ء میں کانگریس کے لیے منتخب ہوئے، سن 1998ء میں MAS کے رہنما بنے۔ پاپولسٹ بیان بازی کے ساتھ مل کر، اس نے مقامی اور غریب برادریوں کو متاثر کرنے والے مسائل پر مہم چلائی، زمینی اصلاحات کی وکالت کی اور بولیوین گیس سے ملنے والی رقم کی مساوی تقسیم کا مطالبہ کیا۔ آپ نے کوچابامبا پانی کی جنگ اور گیس کے تنازعے کے ذریعے زیادہ پزیرائی حاصل کی۔ سن 2002ء میں، انھیں حکومت مخالف مظاہرین کی حوصلہ افزائی کرنے پر کانگریس سے نکال دیا گیا، حالانکہ اس سال کے صدارتی انتخابات میں وہ دوسرے نمبر پر آئے تھے۔

سن 2005ء میں ایک بار صدر منتخب ہونے کے بعد ، مورالیس نے سماجی اخراجات کو تقویت دینے کے لیے ہائیڈرو کاربن انڈسٹری پر ٹیکس میں اضافہ کیا اور ناخواندگی، غربت اور نسلی اور صنفی امتیاز سے نمٹنے کے لیے منصوبوں پر زور دیا۔ نو لبرل ازم پر شدید تنقید کرتے ہوئے، مورالس کی حکومت نے بولیویا کو مخلوط معیشت کی طرف بڑھایا، عالمی بینک اور بین الاقوامی مالیاتی فنڈ (IMF) پر انحصار کم کیا اور مضبوط اقتصادی ترقی دیکھی۔ ملک میں ریاستہائے متحدہ کے اثر و رسوخ کو کم کرتے ہوئے، اس نے لاطینی امریکی گلابی لہر میں بائیں بازو کی حکومتوں کے ساتھ تعلقات استوار کیے، خاص طور پر ہیوگو شاویز کے وینزویلا اور فیڈل کاسترو کے کیوبا کو بولیویا کے بولیویرین الائنس فار دی امریکاز میں شامل کیا۔ اس کی انتظامیہ نے بولیویا کے مشرقی صوبوں کے خود مختاری کے مطالبات کی مخالفت کی، سن 2008ء کا ریفرنڈم جیت لیا اور ایک نیا آئین قائم کیا جس نے بولیویا کو ایک کثیر القومی ریاست کے طور پر قائم کیا۔ سن 2009ء اور 2014ء میں دوبارہ منتخب ہوئے، انھوں نے بینک آف دی ساؤتھ اور کمیونٹی آف لاطینی امریکی اور کیریبین ریاستوں میں بولیویا کے داخلے کی نگرانی کی، حالانکہ صدارتی مدت کی حدود کو ختم کرنے کی کوششوں سے ان کی مقبولیت میں کمی واقع ہوئی تھی۔ سن 2019ء کے متنازع انتخابات اور اس کے نتیجے میں ہونے والی بے امنی کے بعد، مورالس نے استعفیٰ کا مطالبہ تسلیم کرنے پر اتفاق کیا۔ عارضی جلاوطنی کے بعد، وہ صدر لوئس آرس کے انتخاب کے بعد واپس آئے۔ ستمبر 2023ء میں، مورالس نے سن 2025ء کے بولیویا کے صدارتی انتخابات کے لیے اپنی امیدواری کا اعلان کیا ہے۔

مورالز کے حامی اسے مقامی حقوق ، سامراج مخالف اور ماحولیات کے چیمپیئن کے طور پر سراہا اور انھیں اہم اقتصادی ترقی اور غربت میں کمی کے ساتھ ساتھ اسکولوں، ہسپتالوں اور بنیادی ڈھانچے میں بڑھتی ہوئی سرمایہ کاری کی نگرانی کا سہرا دیا گیا۔ ناقدین ان کے دور حکومت میں جمہوری پسپائی کی طرف اشارہ کرتے ہیں، دلیل دیتے ہیں کہ ان کی پالیسیاں بعض اوقات ان کے ماحولیات اور مقامی حقوق کے بیانات کی عکاسی کرنے میں ناکام رہیں اور یہ کہ کوکا کے ان کے دفاع نے غیر قانونی کوکین کی پیداوار میں حصہ لیا۔

حوالہ جات
---------

1. ↑  Brockhaus Enzyklopädie online ID:  — بنام: Evo Morales
2. ↑  Munzinger person ID:  — بنام: Evo Morales — اخذ شدہ بتاریخ: 9 اکتوبر 2017
3. ↑  "¡Pedófilo, violador!": abucheos, insultos y huevazos contra Evo Morales en Bolivia
4. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
5. ↑   — اخذ شدہ بتاریخ: 17 اپریل 2018
6. ↑  Muñoz-Pogossian 2008, p. 180. sfn error: no target: CITEREFMuñoz-Pogossian2008 (help)
7. ↑  Webber 2011, p. 1. sfn error: no target: CITEREFWebber2011 (help)
8. ↑  Philip & Panizza 2011, p. 57. sfn error: no target: CITEREFPhilipPanizza2011 (help)
9. ↑  Farthing & Kohl 2014, p. 1. sfn error: no target: CITEREFFarthingKohl2014 (help)
10. ↑
11. 1 2 3  Harten 2011, p. 7. sfn error: no target: CITEREFHarten2011 (help)
12. ↑  Farthing & Kohl 2014, p. 22. sfn error: no target: CITEREFFarthingKohl2014 (help)



1. ↑  Morales is described as the first indigenous president of Bolivia in academic studies of his presidency, such as those of Muñoz-Pogossian, Webber, Philip and Panizza, and Farthing and Kohl, as well as in press reports, such as those of BBC News. This claim has been challenged by those who state that Morales probably has some European ancestry, and thus, on genetic grounds, is technically *mestizo* rather than solely indigenous. Further, former president Enrique Peñaranda was of substantially indigenous origin. Harten said that this argument was "misguided[,] wrong[... and] above all irrelevant" because regardless of his genetic makeup, the majority of Bolivians perceive Morales as being the first indigenous president. In Bolivian society, indigeneity is a fluid concept rooted in cultural identity; for instance, many indigenous individuals that have settled in urban areas and abandoned their traditional rural customs have come to identify as *mestizo*.